《元弟以所业见投赋诗为赠》
金朝·赵伯成

耆旧隔存殁，为君重叹嗟。人门得嵇绍，文赋见张华。

夙有凌云笔，方乘犯斗槎。忘年即吾友，未可论通家。

作者简介：赵伯成，字子文，宛平人。明昌五年，经义、词赋两科进士。累迁侍御史，拜中丞、陕西西路转运使、静艰军节度使。哀宗即位，召为吏部尚书。坐为飞语所中，罢官。卒於崧山。